| *Coloeus dauuricus*Gralla dáurica |
| --- |
| Grupo de adultos en Pequín |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Orde: | Passeriformes |
| Familia: | Corvidae |
| Xénero: | *Coloeus* |
| Especie: | ***C. dauuricus*** |

 |
| Nome binomial |
| ***Coloeus dauuricus***(Pallas, 1776) |
| Área de distribución mundial de Coloeus dauuricus.Área de distribución mundial de *Coloeus dauuricus*.Área de distribución mundial de *Coloeus dauuricus*. |
| Sinonimia |
| * *Corvus dauuricus* Pallas, 1776
 |

*Coloeus daauricus*. Lámina na obra de Coenraad Jacob Temminck e Hermann Schlegel *Fauna Japonica* (1833-1850), baseada nas coleccións de Philipp Franz von Siebold (que editou o texto).
Ovos de *Coloeus dauuricus*.
***Coloeus dauuricus*** é unha especie de ave paseriformes da familia dos córvidos, unha das dúas que integran o xénero *Coloeus*. 

Propia do Extremo Oriente (sueste de Siberia, sur de Mongolia e gran parte da China), está estreitamente relacionada coa outra especie do xénero, a gralla cereixeira (*Coloeus monedula*).

Durante moitos anos, e aínda hoxe para algúns, o xénero foi considerado como un subxénero de *Corvus*.

Taxonomía
---------

### Descrición

A especie foi descrita en 1776 polo médico, zoólogo e botánico alemán, célebre polos seus traballos realizados en Rusia, Peter Simon Pallas.

### Nota taxonómica

Durante moitos anos *Coloeus* considerouse como un subxénero de *Corvus*, pero na actualidadese clasifícase como un xénero separado na familia dos córvidos.

### Etimoloxía

Para a o xénero, véxase *Coloeus*

O epíteto específico, *dauuricus*, alude a antiga rexión na do imperio Ruso Dauria (en ruso Даурия, *Dauriya*), nome derivado do etnónimo dos nativos, os daures, e hoxe chamada Transbaikalia (en ruso Забайкалье, *Zabaikalie*), que é como se coñece á rexión montañosa localizada 'ao leste de', ou 'máis alá de' (*trans*) o lago Baikal.

Distribución e hábitat
----------------------

Distribúese polo sueste de Siberia, o sur de Mongolia e gran parte da China. No norte da súa área de distribución migra cara ao sur durante o inverno. Esta ave é unha rara visitante durante o inverno en Corea e o Xapón, e unha vagabunda en Taiwán. Ademais, hai rexistros de avistamentos en Europa Occidental. 

Habita en bosques abertos, vales fluviais, e montes e montañas.

Comportamento
-------------

É unha especie sociábel que se encontra frecuentemente en grupos, en asociación con outros córvidos.

Alimentación
------------

Aliméntase de sementes, insectos, froitos, ovos e preas.

Outras grallas
--------------

A outra especie do xénero *Coloeus* é *Coloeus monedula*, a gralla cereixeirea, de ampla distribución, desde o Norte de África até Siberia occidental, pasando por case toda Europa, Irán e o noroeste da India. Ambas as grallas formaron durante moito tempo o subxénero *Coloeus*.

Por outra parte, en Galicia algúns lle chaman *gralla grande* á especie *Corvus frugilegus*, que outros denominan *gralla calva*.

Notas
-----

1. ↑  BirdLife International (2016): *Corvus dauuricus* na *Lista vermella* da UICN. Versión 2019-1.
2. 1 2  *Corvus dauuricus* Pallas, 1776 no GBIF.
3. 1 2  *Coloeus dauuricus* (Pallas, 1776) no ITIS.
4. ↑  Haring, E.; Gamauf, A.; Kryukov, A. (2007). "Phylogeographic patterns in widespread corvid birds". *Molecular Phylogenetics and Evolution* **45** (3): 840–862. PMID 17920300. doi:10.1016/j.ympev.2007.06.016.
5. ↑  Rasmussen, Pamela C.; Anderton, John C. (2005). *Birds of South Asia: The Ripley Guide*. Barcelona: Lynx Edicions. ISBN 978-84-87334-67-2.
6. ↑  Gill, F.; Donsker, D. (eds.). "Crows, mudnesters & birds-of-paradise". *IOC World Bird List (version 8.2)*. Consultado o 5 de abril de 2015.
7. ↑  daurian jackdaw en Yourdictionary.
8. ↑  Penas Patiño *et al*. 1991, p. 284.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Coloeus dauuricus Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Coloeus dauuricus*** |

### Bibliografía

* Brazil, Mark (2009): *Birds of East Asia*. Londres, Reino Unido: Christopher Helm Publishers Ltd. ISBN 978-0-7136-7040-0.
* Madge, Steve & Burn, Hilary (2013): *Crows and Jays: A Guide to the Crows, Jays and Magpies of the World*. Londres, Reino Unido: A & C Black. ISBN 978-1-4081-5738-1.
* Penas Patiño, Xosé M. Carlos Pedreira López e Carlos Silvar (1991): *Guía ds aves de Galicia*. A Coruña: Bahia edicións. ISBN 84-8767-406-2.

### Outros artigos

* Córvidos
* *Coloeus*

|  |  |
| --- | --- |
| Control de autoridades | 
* Wd: Q201461
* EBID: ID
* MAG: 2778137398

 |

|  |  |
| --- | --- |
| Identificadores taxonómicos | 
* Avibase: 9F784AB11E547808
* BirdLife: 22705935
* Dyntaxa: 205882
* eBird: daujac1
* EUNIS: 101055
* FE: 97140
* FE-New: ID
* GBIF: 2482483
* iNaturalist: 8009
* IRMNG: 10660884
* ITIS: 559497
* IUCN: 22705935
* NCBI: 477934
* Soortenregister: 139821
* TAXREF: 199412
* Xeno-canto: Coloeus-dauuricus

 |